Covid-19-statistieke: Getal nuwe infeksies bly toeneem(Argieffoto: Unsplash) Die getal Covid-19-infeksies bly toeneem en dr. Zweli Mkhize, minister van gesondheid, sê groot kommer heers oor talle distrikte. Die getal aktiewe gevalle staan in hierdie stadium op 23 845. Volgens die jongste koronavirussyfers wat die minister bekend gemaak het, is 2 150 nuwe gevalle van Covid-19 aangemeld. Dit bring die algehele syfer op 1 590 370 te staan. Die sterftesyfer weens die virus is 54 620 nadat 63 nuwe sterftes bevestig is. Hiervan was ses in die Oos-Kaap, 21 in die Vrystaat, 17 in Gauteng, vyf in KwaZulu-Natal, drie in Mpumalanga, vyf in die Noord-Kaap en ses in die Wes-Kaap. Geen sterftes is in Limpopo of Noordwes aangemeld nie. Tot dusver het 1 511 905 mense – oftewel 95% van diegene wat die virus opgedoen het – reeds herstel. Die getal gesondheidswerkers wat tot dusver teen Covid-19 ingeënt is, is 366 101